ప్రేమ్‌చంద్
ప్రేమ్‌చంద్ 1880, జూలై 31 న ఉత్తర ప్రదేశ్ లోని వారణాసి దగ్గర లమ్హీ గ్రామంలో ఒక తపాలా గుమాస్తా మున్షీ అజైబ్ లాల్ మరియు ఆయన భార్య ఆనందికి జన్మించాడు. ఆయన తల్లితండ్రులు ఈయనకు ధన్‌పత్ రాయ్ అని పేరుపెట్టారు. ఈయన మామ మహాబీర్, నవాబ్ అని పిలిచేవాడు. ఈ పేరుతోనే ప్రేమ్‌చంద్ కొన్ని తొలి రచనలు చేశాడు. ప్రేమ్‌చంద్ తల్లితండ్రులు ఆయన బాల్యంలోనే మరణించడంతో సవతి తల్లి మరియు ఆమె పిల్లల బాధ్యత ప్రేమ్‌చంద్ పై పడింది.
దేవయాని (నటి)
దేవయానికి తల్లితండ్రులు పెట్టిన పేరు సుష్మా. ఈమె ముంబైలో ఒక కొంకణీ కుటుంబంలో జన్మించింది. ఈమె తండ్రి జయదేవ్, తల్లి లక్ష్మి. ఈమెకు నకుల్ మరియు మయూర్ అని ఇద్దరు సోదరులు ఉన్నారు. నకుల్ తమిళ సినిమా రంగంలో నటుడు, గాయకుడుగా పనిచేస్తున్నాడు. మయూర్ ఇటీవలే ఒక సినిమాలో నటుడుగా ఆరంగేట్రం చేశాడు. దేవయాని, తనతో కొన్ని సినిమాలలో కలిసి పనిచేసిన తమిళ సినిమా దర్శకుడు రాజకుమారన్ ను చాలా ఏళ్లుగా ప్రేమించింది. ఇరువురి పెద్దవాళ్ళు వారి ప్రేమను అంగీకరించకపోవటంతో పారిపోయి 2001 ఏప్రిల్ 9న ఒక గుడిలో పెళ్ళిచేసుకున్నారు. వీరికి ఇనియా, ప్రియాంక అని ఇద్దరు కూతుళ్లు ఉన్నారు.